### Beslutninger:

Stine Eriksen med bemærkning, at byrådet i sit møde den 12. oktober 2022 har vedtaget følgende fire ændringer til Magistratens vedtagende budget af 5. september 2022:

1) 31 stemte for de tekniske korrektioner fra 1. og 2. fællesmøde.

2) 31 stemte for valg af statsgaranti for budgetteringen af skat og generelle tilskud

3) 30 stemte for ændringsforslaget fra forligsparterne (budgetforliget), Daniella Mortensen var imod.

4) 31 stemte for det tekniske ændringsforslag af 12.oktober 2022 om, at anlægsrammen ikke reduceres.

Sagen blev behandlet sammen med sagerne 3, 4, 5, 6, 7, 8, 9, 10 og 11.

### Resume

Coronakrisen præger stadig verdensøkonomien, og viser sig i stigende priser og udfordringer med forsyningskæderne. Samtidig er [adresse] ramt af den største sikkerhedspolitiske krise siden Cubakrisen.

Den landspolitiske aftale, som blev indgået i foråret, om et historisk løft af forsvarsudgifterne, udgifter til at accelerere den grønne omstilling og frigøre [adresse] fra russisk gas samt den højeste inflation i 4 årtier har været medvirkende til en stram aftale om kommunernes økonomi for 2023. En aftale hvor der er givet penge til demografi, mens pengene til anlæg er skåret betydeligt i forhold til tidligere samtidig med, at der ikke er fundet flere midler til at løse de store udfordringer på det specialiserede socialområde, på sundhedsområdet og i forhold til inklusion af børn i skoler og daginstitutioner. Beløb til budgetmodeller er indarbejdet fuldt ud i budgetforslaget.

I budgetforslaget er der lagt vægt på at omprioritere ressourcer til netop disse områder, hvor man finder de mest sårbare og udsatte i kommunen på tværs af alder.

Fokus i budgetforslaget er at bidrage til at finde de rigtige og varige løsninger på en række alvorlige

velfærdsudfordringer (vilde problemer). Det er områder, der står i vejen for, at [adresse] kan blive en god by for alle. Løsningerne er komplekse, og kalder på nytænkning og intelligent anvendelse af ny teknologi, nedbrydning af siloer og stærkere samarbejde på tværs – både internt i [adresse] og i forhold til andre aktører, andre modeller for inddragelse af civilsamfundet, osv. Det er problemer, som vi skal holde fokus på i en årrække, og som ikke kan løses af [adresse] alene. Med budgetforslaget tager vi de første vigtige skridt.

Flere faktorer indebærer, at økonomien på socialområdet fortsat er under et meget stort pres. For at håndtere de grundlæggende ubalancer og sikre, at alle Aarhusianere – også de udsatte og sårbare – kan have et godt liv, lægger budgetforslaget op til at gennemføre en omfattende udvikling og omlægning i forlængelse af den sociale bæredygtighedsplan. Som led heri lægges der op til et budgetløft – i alt 488 mio. kr. i perioden 2022-2026.

Den nyligt afsluttede analyse af bredere børnefællesskaber peger på en stigning i antallet af børn i udfordringer og som ikke trives, og at udfordringerne bliver stadigt mere komplekse. For at kunne sætte ind med nogle af de løsninger, som analysen lægger op til, tilføres området 55 mio. kr. årligt – i alt 220 mio. kr., så alle børn kan blive en del af det bredere børnefællesskab.

Også på sundheds- og ældreområdet står [adresse] overfor store udfordringer. Antallet af ældre over 80 år stiger, antallet af borgere med kroniske sygdomme stiger ligeledes, og den nye sundhedsreform betyder, at flere opgaver bliver løst i kommunerne. Derfor foretages der i budgettet et løft af muligheden for at imødegå disse udfordringer med 15 mio. kr. i 2023 og 30 mio. kr. i de efterfølgende år – i alt 105 mio. kr. Konkret etableres en sundhedsfond med fokus på langsigtede investeringer i nye løsninger, herunder fokus på motion. Oveni de 105 mio. kr. er der i finansloven givet 12,5 mio. kr. årligt til sundhedsområdet som en del af regeringens sundhedspakke. I alt tilføres sundhedsområdet 155 mio. kr. i budgetperioden.

Den stramme økonomiaftale kombineret med fuld kompensation til afdelingerne for coronarelaterede merudgifter, og med et samlet løft på de tre områder på 200 mio. kr. årligt betyder, at der for at opnå et budget i balance er behov for at gennemføre årlige budgetreduktioner på 312 mio. kr.

For at begrænse behovet for besparelser på de mest borgernære ydelser forlænges den 10-årige investeringsplan med et ekstra år, ligesom der indarbejdes effektiviseringer via omorganisering af ejendomsområdet for 20 mio. kr. i 2024, 40 mio. kr. i 2025 og 60 mio. kr. i 2026.

Efter disse tiltag udgør behovet for årlige besparelser 229 mio. kr. svarende til 1,6 % af de decentraliserede rammer. Der vil være fokus på, at besparelserne udarbejdes og gennemføres i overensstemmelse med [adresse]. Det betyder, at afsættet skal være med fokus på værdi for borgerne, samskabelse, vidensinformeret, så den største værdi for borgerne fastholdes. Men det kan ikke undgås, at der også vil være konsekvenser for serviceniveauet. Magistratsafdelingerne fremsender ultimo oktober efter løbende koordination i Direktørgruppen bidrag til et samlet katalog med besparelser svarende til det fulde beløb.

Efterfølgende sendes forslagene i høring og på baggrund heraf mødes forligspartierne og drøfter, om der evt. skal gennemføres justeringer. Udgangspunktet er, at forslagene i kataloget gennemføres medmindre forligspartierne beslutter andet. Såfremt der er forslag, der ikke ønskes gennemført, peger forligspartierne på andre forslag på samme politikområde.

Sideløbende med udarbejdelsen af sparekataloger arbejder Direktørgruppen med udviklingen af nye måder at indrette den kommunale opgaveløsning på. ”Fælles Om Nye Løsninger 2” vil særligt have fokus på tværmagistratslige indsatser på digitaliseringsområdet samt klimabevidst, brugerorienteret og effektiv bygningsdrift på ejendomsområdet. Med udgangspunkt i en mere samlet organisering indarbejdes der i budgetperioden effektiviseringsgevinster på ejendomsområdet for 20 mio. kr. i 2024, 40 mio. kr. i 2025 og 60 mio. kr. i 2026. Udenfor budgetperioden fortsætter indfasningen af effektiviseringsgevinster, så de når 80 mio. kr. i 2027 og 100 mio. kr. i 2028 og fremover. På digitaliseringsområdet fastsættes et måltal for effektiviseringsgevinsterne, som gradvist stiger til 100 mio. kr. i 2028. Gevinsterne forbliver i magistratsafdelingerne, hvorfor de kan indgå i afdelingernes kataloger og indfrielse af effektiviseringskrav.

I budgetforslaget er der herudover indarbejdet følgende initiativer:

- 8,5 mio. kr. årligt svarende til ca. 16 fuldtidsstillinger til løft af kapaciteten i byggesagsbehandlingen finansieret af en effektiv oprydning i BBR-registret samt merindtægter fra byggesagsgebyrer.

- 35 mio. kr. årligt til investeringsmodeller på beskæftigelsesområdet. Der investeres i en intensiv beskæftigelsesindsats for en gruppe borgere, som har brug for en fokuseret indsats for at komme i arbejde. Investeringsmodellerne finansieres af sparede forsørgelsesydelser.

- 5,4 mio. kr. til videreuddannelse af social- og sundhedshjælpere og -assistenter, samt evt. midlertidige løntillæg.

- Forskydninger af 45 % af magistratsafdelingernes anlægsbudgetter i 2023, svarende til 1.015 mio. kr. med henblik på undgå anlægssanktioner, men også at få en mere realistisk periodisering.

- 21 mio. kr. årligt til styrkelse af det IT-mæssige fundament - finansieret ved gevinsten som følge af indkøb af el til gunstige priser, og fordi vi ikke bruger naturgas. Herudover 4. mio. kr. i 2023 og 11 mio. kr. fra 2024 på en ny sikkerhedsløsning, som beskytter [adresse] mod cyberangreb, finansieret på samme måde.

- 2,2 mio. kr. til nødvendig tilpasning af lokaler ved etablering af 10. klassecenteret på [adresse] TECH., jf. budget 2022.

- Der gennemføres kompenserende klimatiltag i form af solceller på kommunale tage og styrket energirenovering, og den interne klimaafgift/skyggeprisen på CO2 forhøjes til 1.000 kr./ton CO2e og pålægges yderligere følgende varegrupper: kunstgødning, kopipapir, printere, skærme, tablets og servere.

Efter indarbejdelsen af disse initiativer samt de beskrevne besparelser er den finansielle egenkapital ved udgangen af 2026 på niveau med målet for den finansielle egenkapital. Det betyder, at der i budgetforslaget ikke er yderligere råderum til at igangsætte initiativer udover de allerede beskrevne i budgetperioden 2023-2026.

Arne Berg, rådmand Anton Madsen, rådmand Hugo Bach, Rådmand Martin Klausen, Øjvind Nielsen og Mike Overgaard tog forbehold.

### Beslutningspunkter

Det indstilles:

At 1) Byrådet drøfter og godkender eventuelle ændringer til budgetforslaget 2023. Budgetforslaget er beskrevet i nedenstående.

### Sagsforløb:

Udvalg: Magistraten

Dato: 05-09-2022

Maria Larsen:

Fremsendes til [adresse] med bemærkning, at Magistraten i mødet den 5. september 2022 anbefaler, at byrådet tiltræder Borgmesterens Afdelings indstilling af 26. august 2022. De fremsendte ændringsforslag er ikke tiltrådt.

Arne Berg, rådmand Anton Madsen, rådmand Hugo Bach, Rådmand Martin Klausen, Øjvind Nielsen og Mike Overgaard tog forbehold. Forhandlingerne torsdag kan eventuelt fortsætte efter midnat, hvis nødvendigt, og hvis vurderingen er, at resultatet er tæt på.

Der er udfordringer på landsplan med at overholde anlægsrammen og i forhold til skat. Også i forhold til servicerammen kan der komme udfordringer i den videre proces.

Udvalg: [adresse]

Dato: 14-09-2022

Maria Larsen:

Fremsendes til behandling i 1. fællesmøde mellem Magistraten og Økonomiudvalget efter behandling i byrådets møde den 14. september 2022.

Sagen blev behandlet sammen med sagerne 3 - 9.

Udvalg: Fælles udvalgsmøde

Dato: 05-10-2022

Maria Larsen: 1

Magistraten og Økonomiudvalget kunne tiltræde en række tekniske ændringer til

budgetforslaget jf. ’Notat til 2. fællesmøde - Tekniske korrektioner til budgetforslaget

2023-2026’, samt valg af statsgaranti for 2023.

Øivind Lauridsen og Keld Thomsen var forhindrede i at deltage i 1. fællesmøde.

Anton Madsen og Keld Thomsen var forhindrede i at deltage i 2. fællesmøde.